gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8047, del 24-05-2017 (2017/4373)

Desistiment de la licitació número 246/2016. Servei de manteniment integral (legal, reglamentari, correctiu, modificatiu, predictiu) dels edificis adscrits a la Conselleria de Sanitat Universal i Salut Pública de les seues instal·lacions tècniques i tecnològiques, mobiliària i obra civil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4373


Data del document
:   04-04-2017

Organisme emissor
:   Conselleria de Sanitat Universal i Salut Pública

Tipus de document
:   Anunci

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis

Desistiment de la licitació número 246/2016. Servei de manteniment integral (legal, reglamentari, correctiu, modificatiu, predictiu) dels edificis adscrits a la Conselleria de Sanitat Universal i Salut Pública de les seues instal·lacions tècniques i tecnològiques, mobiliària i obra civil. [2017/4373]  
Amb data 11 de maig de 2017, per resolució del director general de Recursos Humans i Econòmics, es desisteix del procediment de licitació de l'expedient 246/2016 relatiu al servei de manteniment integral (legal, reglamentari, correctiu, modificatiu, predictiu) dels edificis adscrits a la Conselleria de Sanitat Universal i Salut Pública de les seues instal·lacions tècniques i tecnològiques, mobiliària i obra civil, en execució de la resolució dictada pel TACRC en l'incident d'execució 1/2017.  
  
Resultant que l'anunci de licitació va ser publicat en el Diari Oficial de la Generalitat Valenciana número 7889, de 6 d'octubre de 2016.  
  
D'acord amb l'article 155.4 del Text Refós de la Llei de contractes del sector públic, aprovat per Reial decret legislatiu 3/2011, de 14 de novembre, pel que fa al desistiment «El desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, i s'ha de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació».  
La resolució de desistiment del director general de Recursos Humans i Econòmics està disponible en l'adreça següent:  
- Perfil del contractant: http://www.contratacion.gva.es  
  
València, 4 d'abril de 2017.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8041, del 17-05-2017 (2017/4029)

Informació pública d'actualització de tarifes de subministrament d'aigua potable de la Llosa 2017.
--------------------------------------------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4029


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable de la Llosa 2017. [2017/4029]  
D'acord amb el que estableix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 27 de març de 2017, la mercantil Sociedad de Fomento Agrícola Castellonense, SA, va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes pel subministrament d'aigua potable a la localitat de la Llosa, segons es detalla a continuació:  
  
  
Subministrament d'aigua potable  
  
Drets de connexió  
Per a tots els calibres 209,72 -  
  
Quota de servei  
Subministrament domèstic  
Comptador de 15 mm 20,97 ?/trimestre  
Comptador de 20 mm 34,60 ?/trimestre  
Comptador de 25 mm 51,91 ?/trimestre  
Comptador de 30 mm 77,86 ?/trimestre  
Comptador de 40 mm 116,79 ?/trimestre  
Comptador de 50 mm 175,20 ?/trimestre  
Comptador de 65 mm 262,79 ?/trimestre  
Comptador de 80 mm 394,19 ?/trimestre  
Comptador de 100 mm 591,28 ?/trimestre  
  
Activitats  
Tallers i comerços (tots els calibres) 62,92 ?/trimestre  
Bars i cafeteries (tots els calibres) 62,92 ?/trimestre  
Restaurants (tots els calibres) 125,83 ?/trimestre  
Indústries (tots els calibres) 419,44 ?/trimestre  
  
Quota de consum  
De 0 fins a 18 m³/trimestre 0,4797 ?/m³  
De 18 fins a 36 m³/trimestre 0,7194 ?/m³  
Excessos de 36 m³/trimestre 0,9592 ?/m³  
  
Quota de manteniment de comptadors  
Comptador de 15 mm 2,10 ?/trimestre  
Comptador de 20 mm 3,15 ?/trimestre  
Comptador de 25 mm 4,20 ?/trimestre  
Comptador de 30 mm 8,38 ?/trimestre  
Comptador de 40 mm 12,59 ?/trimestre  
Comptador de 50 mm 16,77 ?/trimestre  
Comptador de 65 mm 20,97 ?/trimestre  
Comptador de 80 mm 25,17 ?/trimestre  
Comptador de 100 mm 31,46 ?/trimestre  
  
Tarifa d'aforament  
Subministrament a extingir 125,83 ?/trimestre  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
La Llosa, 10 de maig de 2017.- L'apoderat: Ivan Folgado Ortí.
Diari Oficial de la Generalitat Valenciana


Sumari del DOGV 8007, del 24-03-2017 (2017/2309)

CORRECCIÓ d'errades de la Resolució de 3 de febrer de 2017, de la Universitat d'Alacant, per la qual s'integra Carmen González Royo en el cos de professors titulars d'universitat .
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2309


Data del document
:   17-03-2017

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * funcionari

CORRECCIÓ d'errades de la Resolució de 3 de febrer de 2017, de la Universitat d'Alacant, per la qual s'integra Carmen González Royo en el cos de professors titulars d'universitat .  
  
 [2017/2309]  
Advertida una errada en el text remés per a la seua publicació en la mencionada resolució, publicada en el Diari Oficial de la Generalitat Valenciana número 7998, de 13 de març de 2017, es procedeix a la seua rectificació, segons detall.  
En l'últim paràgraf, quant al recurs de reposició.  
  
On diu:   
«?d'acord amb el que disposa la Llei 4/1999, de 13 de gener, modificadora de la Llei 30/1992, de 26 de novembre, del règim jurídic de les administracions públiques i del procediment administratiu comú»;  
  
Ha de dir:  
«?d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu de les administracions públiques».  
  
Alacant, 17 de març de 2017.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8089, del 21-07-2017 (2017/6703)

Extracte de la Resolució de 8 de juliol de 2017, del vicerector d'Internacionalització i Cooperació, per la qual es convoca la I edició dels premis càtedra de pilota valenciana de la Universitat de València als millors treballs de fi de grau relacionats amb la pilota valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6703


Data del document
:   08-07-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 de juliol de 2017, del vicerector d'Internacionalització i Cooperació, per la qual es convoca la I edició dels premis càtedra de pilota valenciana de la Universitat de València als millors treballs de fi de grau relacionats amb la pilota valenciana. [2017/6703]  
BDNS (Identif.): 356593  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Podran presentar-se als Premis Càtedra de Pilota Valenciana-Universitat de València els i les estudiants de qualsevol titulació oficial de les universitats públiques espanyoles que hagen realitzat el seu treball de fi de grau sobre un tema relacionat amb la Pilota Valenciana.  
  
Segon. Objecte  
La Universitat de València a través de la Càtedra de Pilota Valenciana-Universitat de València, convoca la I Edició dels Premis de la Càtedra de 2017 als millors treballs de fi de grau, el contingut dels quals estiga orientat cap a la temàtica de Pilota Valenciana realitzat des de qualsevol àrea de coneixement.  
  
Tercer. Bases reguladores  
http://www.uv.es/uvcatedres/up/PremisPilotaValencianaGRAU.pdf  
  
Quarta. Quantia  
S'atorgaran els següents premis:  
Primer premi 750 € per a l'estudiant  
Segon premi: 300 € per a l'estudiant  
1 Accèssit: 300 € per a l'estudiant  
A tots els premis se'ls aplicarà la retenció per IRPF que correspongui en funció de la normativa vigent.  
  
Cinquè. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 18 de setembre de 2017.  
  
  
València, 8 de juliol de 2017.- El vicerector d'Internacionalització i Cooperació, p. d. (DOGV 27.01.2017): Guillermo Palao Moreno.
Diari Oficial de la Generalitat Valenciana


Sumari del DOGV 7997, del 10-03-2017 (2017/1927)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1927


Data del document
:   06-03-2017

Organisme emissor
:   Ajuntament de la Font de la Figuera

Tipus de document
:   Anunci

Descriptors 

:   * Font de la Figuera, la
    * concurs administratiu

Oferta d'ocupació pública per a l'any 2017. [2017/1927]  
Per acord de la Junta de Govern, de data 20 de febrer de 2017, es va aprovar l'oferta d'ocupació pública, corresponent a les places que a continuació es ressenyen per a l'any 2017, en compliment de l'article 91 de la Llei 7/1985, de 2 d'abril, reguladora de les bases de règim local, i l'article 70.2 del text refós de la Llei de l'estatut de l'empleat públic aprovat per Reial decret legislatiu 5/2015, de 30 d'octubre.  
  
  
Personal funcionari  
Promoció interna  
Concurs oposició  
  
Grup Subgrup Classificació Nombre vacants Denominació  
A A2 Escala administració general Subescala gestió 1   
Tècnic administració general  
C C1 Escala administració especial Subescala oficial policia 1   
Oficial policia local  
  
  
Cosa que es publica perquè se'n prenga coneixement i als efectes pertinents.  
  
La Font de la Figuera, 6 de març de 2017.- L'alcalde: Vicent Muñoz i Jordà.
Diari Oficial de la Generalitat Valenciana


Sumari del DOGV 8101, del 08-08-2017 (2017/6547)

Informació pública relativa a la delimitació d'espais públics i usos portuaris del port de Torrevieja.
------------------------------------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6547


Data del document
:   12-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Torrevieja
    * pla d'urbanisme

Informació pública relativa a la delimitació d'espais públics i usos portuaris del port de Torrevieja. [2017/6547]  
La vigent Llei 2/2014, de 13 de juny, de ports de la Generalitat, estableix en l'article 9, delimitació dels espais i usos portuaris (DEUP):  
  
«1. En les instal·lacions portuàries de la Generalitat es podrà establir la DEUP per la qual es delimitaran els espais de terra i d'aigua necessaris per al desenvolupament dels usos portuaris, els espais de reserva que garantisquen la possibilitat d'exercici de l'activitat portuària i aquells que puguen destinar-se a usos vinculats a la interacció port-ciutat.  
2. La DEUP determinarà, així mateix, els usos previstos per als diferents espais que comprenga i la seua estructura bàsica, amb justificació de la seua necessitat o conveniència.  
3. L'aprovació de la DEUP comportarà la declaració d'utilitat pública als efectes expropiatoris de béns i drets de titularitat privada i també l'afectació a l'ús públic portuari dels béns que aquesta incloga.»  
  
El mateix text legal determina en l'article 11, procediment d'aprovació, que «En l'elaboració, tramitació i aprovació inicial de les DEUP es garantirà la informació pública i la intervenció de les administracions públiques, departaments de la Generalitat i organismes públics amb competències afectades.»  
Als efectes del que s'ha assenyalat en l'article 11 esmentat, es fa públic per a general coneixement als efectes que, durant el termini de 20 dies hàbils des de la publicació d'aquest anunci, qualsevol interessat puga consultar el document DEUP del port de Torrevieja i formular-hi les al·legacions que considere convenients.  
Llocs d'exposició:  
Conselleria d'Habitatge, Obres Públiques i Vertebració del Territori  
Servei d'Explotació de Ports  
Ciutat administrativa 9 d'Octubre. Torre 1  
Carrer Castán Tobeñas, 77, planta 10.  
València 46569.  
- Adreça url: http://www.habitatge.gva.es/web/puertos  
  
València, 12 de juliol de 2017.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7996, del 09-03-2017 (2017/1885)

Licitació per a l'adjudicació del contracte administratiu de serveis per al manteniment i suport de l'equip de seguretat perimetral.
------------------------------------------------------------------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1885


Data del document
:   03-02-2017

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * contracte de serveis

Licitació per a l'adjudicació del contracte administratiu de serveis per al manteniment i suport de l'equip de seguretat perimetral. [2017/1885]  
1. Entitat adjudicadora: Ajuntament de Xirivella  
a) Organisme: Ajuntament de Xirivella.  
b) Domicili: plaça de la Concòrdia, número 6.  
c) Localitat i codi postal: Xirivella 46359.  
d) Telèfon i fax: 010 291 053 i 939 976 153.  
e) Correu electrònic. fmjtloewqr@kghjrkzyn.hr  
f) Adreça d'internet del perfil del contractant.   
www.contratacion.gva.es  
g) Data límit d'obtenció de documentació i informació: coincident amb la data de finalització del termini de presentació de proposicions.  
  
  
2. Objecte del contracte  
a) Descripció: serveis per al manteniment i suport de l'equip de seguretat perimetral.  
b) Lloc d'execució: Xirivella.  
c) Termini d'execució: un any.  
d) Admissió de pròrroga: sí.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte: 2.727,28 euros.  
  
5. Pressupost base de licitació: 1363,64 euros anuals.  
  
6. Garanties exigides  
Definitiva: 5 % del l'import d'adjudicació.  
  
7. Requisits específics del contractista  
Els establits en els plecs de prescripcions tècniques i administratives.  
  
8. Presentació d'ofertes o de sol·licituds de participació  
a) Durant el termini de 15 dies naturals a comptar des de l'endemà de la publicació d'aquest anunci en el Diari Oficial de la Generalitat Valenciana.  
b) Documentació a presentar: la que figura en el plec de condicions.  
  
c) Lloc de presentació: en el Registre General de l'Ajuntament.  
d) Termini durant el qual el licitador estarà obligat a mantenir la seua oferta: 3 mesos.  
  
9. Obertura d'ofertes  
L'obertura del sobre A de documentació administrativa es realitzarà el segon dia hàbil següent a la data en què acabe el termini de presentació de proposicions, a les 13.00 hores. Seguidament, llevat que s'haja fet ús del termini d'esmena de l'article 81 del RGLCAP, en aquest cas l'obertura s'ajornarà a la conclusió del termini concedit, la mesa, en acte públic, obrirà el sobre B.  
  
10. Despeses de publicitat  
A càrrec de l'adjudicatari.  
  
11. Criteris d'adjudicació  
Oferta econòmicament més avantatjosa amb un únic criteri d'adjudicació; el preu.  
  
Xirivella, 3 de març de 2017.- El regidor d'Infraestructures Bàsiques: Vicente Sandoval Núñez.
Diari Oficial de la Generalitat Valenciana


Sumari del DOGV 8079, del 07-07-2017 (2017/5343)

Notificació de la sentència dictada en el procediment ordinari número 1652/2016.
--------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5343


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el procediment ordinari número 1652/2016. [2017/5343]  
Procediment ordinari número 001652/2016  
De: Next Trailer Rent, SLU.  
Procuradora: Núria Ferragud Chambó.  
Contra: Invatrans, SCCL.  
Procurador/a: -   
Pilar Ferrando Mansanet, lletrada de l'Administració de justícia i del Jutjat de Primera Instància número 25 de València, faig saber que en aquest jutjat se segueix el procediment ordinari número 001652/2016, seguit a instàncies de Next Trailer Rent, SLU, en què s'ha ordenat notificar a Invatrans, SCCL, que, en data 17 de maig de 2017, s'ha dictat sentència que l'afecta i que, en contra, hi pot interposar un recurs d'apel·lació dins del termini de 20 dies hàbils comptador des de l'endemà que es publique aquest edicte en el diari oficial, en la forma prevista en l'article 448 i següents de la Llei d'enjudiciament civil.   
  
Per a conéixer el contingut íntegre d'aquesta resolució, es podran personar al jutjat situat a València, avinguda del Professor López Piñero, número 14, pis 5é, zona blava, Ciutat de la Justícia de València.  
I perquè valga de notificació de forma deguda, amb l'advertiment dels recursos expressats, a la part demandada, Invatrans, SCCL, que es troba en parador desconegut, d'acord amb el que disposa l'article 164 de la Llei d'enjudiciament civil, expedisc aquest edicte perquè es publique en el Diari Oficial de la Generalitat Valenciana.  
  
València, 9 de juny de 2017.- La lletrada de l'Administració de justícia: Pilar Ferrando Mansanet.
Diari Oficial de la Generalitat Valenciana


Sumari del DOGV 8041, del 17-05-2017 (2017/4209)

Licitació número CTCM-17/9. Servei de neteja en les seus d'EIGE.
----------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4209


Data del document
:   26-04-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Anàlisi jurídica

 Descriptors 

:   * contracte de serveis

Licitació número CTCM-17/9. Servei de neteja en les seus d'EIGE. [2017/4209]  
1. Entitat adjudicadora  
Organisme: Entitat d'Infraestructures de la Generalitat.  
Dependència que tramita l'expedient: Assessoria Jurídica i Recursos Humans, ubicada a València (46084), en el carrer de Vinatea, 14, telèfon 686 64 560, fax 161 077 676, correu electrònic   
contratacion\_dfcu@pou.gf  
Obtenció de documentació i informació: l'examen de l'expedient podrà realitzar-se fins al dia anterior fixat com a data límit per a la presentació de sol·licituds en València, en el carrer Vinatea, 14, els dies d'oficina de 09.00 a 14.00 hores, o a través de la plataforma de contractació de l'Estat, www.contrataciondelestado.es  
Per a consultes juridicoadministratives: telèfon 996 356 099; per a consultes tècniques: telèfon 389 535 255.  
Número d'expedient: CTCM-17/9.  
  
2. Objecte del contracte  
Tipus: servei.  
Descripció: neteja en les seus d'EIGE.  
Divisió per lots: no hi ha lots.  
Lloc d'execució: Alacant i València.  
  
3. Tramitació i procediment  
Tramitació: ordinària.  
Procediment: obert, no subjecte a regulació harmonitzada.  
Criteris d'adjudicació: econòmic.  
  
4. Pressupost màxim de licitació  
104.169,80 €, IVA exclòs, per al termini d'un any, i de 208.339,60 €, IVA exclòs, en el cas de pròrroga per un altre any més.  
  
5. Garanties exigides  
Garantia provisional: no se n'exigeix.  
Garantia definitiva: 5 % import adjudicació.  
  
6. Requisits específics del contractista  
Solvència econòmica, financera i tècnica, d'acord amb els criteris especificats en el plec de condicions.  
  
7. Presentació d'ofertes o sol·licituds de participació  
Data límit de presentació: fins a les 14.00 hores del dia 5 de juny de 2017.  
Lloc de presentació: en el Registre de l'Entitat d'Infraestructures de la Generalitat, siti a València, carrer de Vinatea, 14, dins de l'horari següent: de 09.00 hores a 14.00 hores en dies laborables. No s'admet la presentació d'ofertes en distint lloc a l'indicat anteriorment. Les ofertes que siguen presentades en distint lloc o en distinta forma a la indicada en el plec de condicions podran ser excloses de la licitació.  
  
  
8. Obertura d'ofertes  
L'obertura dels sobres que contenen les ofertes econòmiques tindrà lloc en la sala d'actes d'EIGE, ubicada a València, en el carrer de Vinatea, 14, a les 11.00 hores del dia 9 de juny de 2017.  
  
València, 26 d'abril de 2017.- El vicepresident: Josep Vicent Boira Maiques.